jkorsvik/nowiki_second_scrape_merged huggingface dataset:
William Engseth

William Halvor Engseth (født 1. august 1933 i Målselv) er en norsk tidligere offiser og politiker (Ap). Han var kommunal- og administrasjonsminister og samferdselsminister i Gro Harlem Brundtlands andre regjering, og var innvalgt på Stortinget fra Troms. Han var også fylkesordfører i Troms. 


== Biografi ==
Engseth gikk befalsskole 1952–1953 og tok idrett mellomfag ved Statens gymnastikkskole 1958–1959. Han var befal i Luftforsvaret 1953–1967, før han gikk over til en stilling som bestyrer ved Norges idrettsforbunds kurs- og treningssenter Bardufosstun 1967–1983. Han var seniorrådgiver hos Utviklingssenteret 1997–1999.Engseth ble valgt inn i Målselv kommunestyre i 1968. I 1975 ble han valgt inn i Troms fylkesting, og han var fylkesordfører 1983–1987.Han var president i Norges idrettsforbund 1990–1994.I 2004 ble han tildelt Kongens fortjenstmedalje i gull.


=== Regjering ===
1988–1989 statsråd i Samferdselsdepartementet
1987–1988 statsråd i Kommunal- og arbeidsdepartementet


=== Stortingskomiteer ===
1993–1997 sekretær i Næringskomiteen
1993–1997 varamedlem i Den utvidede utenrikskomiteen
1993–1997 leder i Fullmaktskomiteen
1989–1993 medlem i Sosialkomiteen


== Referanser ==


== Kilder ==
Torp, Olaf Chr. (1994) Stortinget i navn og tall : høsten 1993 – våren 1997, side 47. Universitetsforlaget.


== Eksterne lenker ==
(en) William Engseth – kategori av bilder, video eller lyd på Commons 
(no) William Engseth hos Stortinget 
(no) William Engseth hos Norsk senter for forskningsdata
Ranja Hauglid

Ranja Hauglid (født 1945) er en norsk politiker (Ap) fra Salangen. Hun var innvalgt på Stortinget fra Troms i fire perioder fra 1981 til 1997. 
I det sivile liv arbeidet hun som bokholder og kontorfullmektig.


== Stortingskomitéer ==
1993 – 1997 medlem i Forsvarskomitéen
1993 – 1997 medlem i Valgkomitéen
1989 – 1993 sekretær i Forsvarskomitéen
1989 – 1993 varamedlem i Den utvidede utenriks- og konstitusjonskomitéen
1989 – 1993 medlem i Forsvarskomitéen
1989 – 1993 medlem i Valgkomitéen
1985 – 1989 medlem i Valgkomitéen
1985 – 1989 medlem i Kirke- og undervisningskomitéen
1985 – 1989 varamedlem i Valgkomitéen
1981 – 1985 medlem i Kirke- og undervisningskomitéen


== Referanser ==


== Eksterne lenker ==
(no) Ranja Hauglid hos Stortinget 
(no) Ranja Hauglid hos Norsk senter for forskningsdata
Søterot

Søterot (Gentiana purpurea) er en flerårig urt med en tykk og grov, ofte krypende rot. Stengelen er stiv. Den kan bli opp til en halv meter høy, og bladene er elliptiske. Hele planten er glatt og uten hår. Blomstene sitter tett samlet på toppen av planten. De er spesielle, for de åpner seg aldri helt, og kronbladene vikler seg om hverandre. Fargen på blomsten er mørk brunrød og den har en god duft. 


== Utbredelse ==
Søterot er en europeisk fjellplante. Hovedutbredelsen er i fjelltraktene i Mellom-Europa. I Norge finnes den fra Åseral til Trøndelag og den er kommuneblomst for Bykle. Søterot vokser på gammel beitemark i fjellbjørkeskog og vierkratt
I Sverige blir planten  kalt baggsöta. Den ble første gang funnet der på 1970-tallet og er fredet i Sverige. Navnet der kommer nok av samme ord som «norrbaggar», et nedsettende ord for nordmenn, og viser at den tidligere ble innført fra Norge.


== Medisinplante og krydderplante ==
Søterot har blitt benyttet innen medisinen og homøopatien ved lever- og gallesykdommer, mot appetittløshet og ved lav magesaftsekresjon. 
Rota benyttes også som krydder i brennevin. Den er svært bitter og smaken sitter lenge på tunga. Søterot er også brukt som appetittvekker. Navnet har den antakelig fått for at den helsebringende «ånden» ikke skal fornærmes (veldig bitter). 


== Litteratur ==
Søterot er omtalt i Reier Gjellebøl: Beskrivelse over Sætersdalen i Christiansands Stift fra 1781.
Birger Aase: Søterot i Årbok 1998-1999: Skien-Telemark turistforening 1999 – S.89 ISBN 82-91264-03-1 (h
«Baggsöta». Artfakta. Artdatabanken. Besøkt 17. februar 2022. 


== Eksterne lenker ==
(en) Søterot i Global Biodiversity Information Facility 
(no) Søterot hos Artsdatabanken 
(sv) Søterot hos Dyntaxa 
(en) Søterot hos NCBI 
(en) Søterot hos The International Plant Names Index 
(en) Søterot hos Tropicos 
(en) Kategori:Gentiana purpurea – bilder, video eller lyd på Wikimedia Commons 
(en) Gentiana purpurea – galleri av bilder, video eller lyd på Wikimedia Commons 
Gentiana purpurea – detaljert informasjon på Wikispecies 
Søterot
Planter på Hardangervidda
Kommuneblomst i Bykle
Om bestøving hos søterot
Årets blomst 2006 i Telemark
Rolf Ketil Bjørn

Rolf Ketil Bjørn (født 18. januar 1938 i Kåfjord, Troms, død 24. november 2008) var en norsk politiker for Sosialistisk Venstreparti. Han ble innvalgt på Stortinget fra Troms i 1989 og 1993, og satt til 1997 da han gikk tilbake til Tromsø bystyre. Lokalt og nasjonalt arbeidet han for samarbeid mellom SV og Arbeiderpartiet, og erfaringene fra Tromsø, hvor han var en initiativtaker, ble førende for partiets regjeringssamarbeid med Ap fra 2005.  
Bjørn var medlem av Sosialistisk Folkeparti fra starten i 1961. Han var delarving til det nord-norske eiendoms- og industriselskapet Ric Bjørn AS. Etter utdanning ved Handelshøyskolen BI i 1960-årene ble han fra 1965 salgssjef i dette selskapet, hvor han arbeidet fram til han ble stortingsrepresentant i 1989.


== Stortingets presidentskap ==
15. april 1996 – 22. juni 1996  Midlertidig visesekretær i Lagtinget.


== Stortingskomitéer ==
1993 – 1997 medlem i Forsvarskomitéen
1989 – 1993 medlem i Forsvarskomitéen
1989 – 1993 varamedlem i Den utvidede utenriks- og konstitusjonskomitéen
1989 – 1993 varamedlem i Valgkomitéen


== Referanser ==


== Eksterne lenker ==
(no) Rolf Ketil Bjørn hos Stortinget 
(no) Rolf Ketil Bjørn hos Norsk senter for forskningsdata
Rita H. Roaldsen

Rita Ellen Hansen Roaldsen (født 4. juli 1956 i Ballangen, Nordland) er en norsk politiker (Sp) som ble innvalgt på Stortinget fra Troms i 1993. Hun var vararepresentant i perioden 1997–2001. Roaldsen var ordfører i Gratangen kommune fra 1999 til 2003.


== Regjering ==
23. oktober 1997–31. januar 1999 Statssekretær Sosial- og helsedepartementet, sosialsaker.


== Stortingskomitéer ==
1993–1997 medlem i Kirke-, utdannings- og forskningskomitéen
1993–1997 medlem i Valgkomitéen


== Eksterne lenker ==
(no) Rita H. Roaldsen hos Stortinget 
(no) Rita H. Roaldsen hos Norsk senter for forskningsdata
Roger Gudmundseth

Roger Gudmundseth (født 15. juni 1938 i Ålesund) er en tidligere politiker (Ap), forsikrings- og organisasjonsmann. Han var stortingsrepresentant for Nord-Trøndelag fra 1981 til 1997.


== Liv og virke ==
Han kommer fra en sjømannsfamilie, begynte som fisker etter realskolen og utdannet seg til kystskipper. Han gikk også handelsskole og forsikringsskole. Deretter ble han distriktssjef for Sunnmøre og Romsdal, senere salgskonsulent i det LO- og NKL-eide Samvirke forsikring. Han hadde også tillitsverv i Handel og Kontor. I 1973 flyttet han med familien til Stjørdal, da han ble ansatt som forretningsfører ved Fiskernes gjensidige ulykkestrygdelag i Trondheim. I 1979 ble han også kontorsjef for Norges Fiskarlag i Trondheim.Gudmundseth var medlem av Stjørdal kommunestyre og formannskap i perioden 1976–1979. Han var også formann i Stjørdal faglige arbeiderlag og Stjørdal arbeiderparti og styremedlem i Nord-Trøndelag arbeiderparti.Han var innvalgt på Stortinget fra Nord-Trøndelag fra 1981 til 1997. Han satt i flere stortingskomiteer, og i perioden 1993–1997 var han leder i Stortingets kommunalkomité. Gudmundseth foreslo i 1995 en forvaltningsreform av de 19 fylkeskommunene, som han ville erstatte med fem regioner.Gudmundseth har sittet i forbundsstyret i Landsforeningen for hjerte- og lungesyke (LHL) i mange år.Roger Gudmundseth er far til Nord-Trøndelags tidligere fylkesordfører Merethe Storødegård.


== Referanser ==


== Eksterne lenker ==
(no) Roger Gudmundseth hos Stortinget 
(no) Roger Gudmundseth hos Norsk senter for forskningsdata
Jorunn Hageler

Jorunn Synnøve Hageler (født Innvik 8. oktober 1946 på Sortland) er en tidligere lærer og politiker (SV) bosatt i Steinkjer. Hun var stortingsrepresentant for Nord-Trøndelag fra 1993 til 1997. I denne perioden var hun medlem av Stortingets Familie-, kultur- og administrasjonskomité.Hun vokste opp i en industriarbeiderfamilie i Glomfjord. Hun tok artium ved Eidsvoll landsgymnas i 1965 og eksamen ved Hamar lærerskole i 1968. Hun har tatt videreutdannelse i en rekke fag. Hun var adjunkt i ungdomsskolen i Vadsø 1971–1976, deretter i Steinkjer frem til hun ble pensjonist. Hun har også vært sosiallæreri Vadsø og på Egge. Mellom 2000 og 2004 hadde hun et opphold fra skoleverket for å arbeide med demokratisering og skolereform for OSSE i Bosnia-Hercegovina.Hageler var medlem av Steinkjer kommunestyre 1980–1987, medlem av formannskapet 1986–1987, leder i Steinkjer SV 1988–1991 og leder i Nord-Trøndelag SV 1991–1993. I perioden 1993–1997 var hun innvalgt på Stortinget fra Nord-Trøndelag.


== Referanser ==


== Eksterne lenker ==
(no) Jorunn Hageler hos Stortinget 
(no) Jorunn Hageler hos Norsk senter for forskningsdata
Ulf Guttormsen

Ulf Guttormsen (født 9. september 1942 i Trondheim, Sør-Trøndelag) er en norsk politiker (Ap). Han ble innvalgt på Stortinget fra Sør-Trøndelag i 1989.
Han var vararepresentant i perioden 1977 – 1981.


== Stortingets presidentskap ==
11. oktober 1993 – 30. september 1997  Sekretær i Odelstinget.


== Stortingskomitéer ==
1993 – 1997 medlem i Næringskomitéen
1989 – 1993 varamedlem i Den forberedende fullmaktskomitéen
1989 – 1993 medlem i Kirke- og undervisningskomitéen


== Eksterne lenker ==
(no) Ulf Guttormsen hos Stortinget 
(no) Ulf Guttormsen hos Norsk senter for forskningsdata
Harald Ellefsen

Må ikke forveksles med Harald Ellefsen (forretningsmann).Harald Ellefsen (født 11. desember 1950 i Oslo) er en norsk forretningsadvokat og tidligere politiker fra Trondheim. Han var stortingsrepresentant for Sør-Trøndelag fra 1983 til 1997, og representerte Høyre. Han har siden 2000 vært partner i advokatfirmaet Steenstrup Stordrange/SANDS i Trondheim.


== Oppvekst ==
Han vokste opp på Heimdal som sønn av Wanda (født Dybvik) og Erling Ellefsen, som drev egen næringsvirksomhet.Han tok artium ved Gerhard Schønings skole i 1969 og studentfagkurs ved Trondheim økonomiske gymnas i 1970. Han studerte statsvitenskap ved Drew University i 1971/1972, deretter jus ved Universitetet i Oslo. Han tok juridisk embedseksamen i 1976. Mens han studerte, var han journalist for Adresseavisen og Aftenposten.


== Karriere ==
Etter at Ellefsen fullførte jusstudiet, var han politifullmektig ved Trondheim politikammer 1977–1978, dommerfullmektig ved Onsøy sorenskriverembete i Fredrikstad 1978–1979, politiadjutant ved Trondheim politikammer 1980–1988 og politiinspektør ved Trondheim politikammer 1988–1997, men hadde permisjon så lenge han satt på Stortinget. Han var også styremedlem i Politiembetsmennenes Landsforening og redaktør i Politiembetsmennenes Blad 1979–1983 samt sekretær i granskningskommisjonen for Reksten-saken 1981–1982.I 1997 fikk han advokatbevilling, og begynte å praktisere som advokat i Trondheim. I 2000 ble han partner i advokatfirmaet Steenstrup Stordrange. Ellefsen arbeider særlig med strategisk rådgivning, prosjekt- og forretningsutvikling, myndighetskontakt og offentlig forvaltning. Han har hatt styreverv i virksomheter som Adresseavisen (1993–2001), Folketrygdfondet (1998–2010), Statskog (fra 2005) og Kverva (fra 2007).


== Politisk karriere ==
Ellefsen var 1. viseformann i Trondheim Unge Høyre 1970–1971. Marvin Wiseth var formann. Ellefsen var innvalgt i Trondheim bystyre fra 1975 til han flyttet til Fredrikstad i 1978. Han var styremedlem i Trondheim Høyre 1980–1982 og styremedlem i Sør-Trøndelag Høyre 1983–1997.Ellefsen ble Høyres 1. vararepresentant til Stortinget fra Sør-Trøndelag ved valget i 1981. Han møtte fast etter at representanten Hermund Eian døde i 1983. Ellefsen satt som stortingsrepresentant frem til 1997, da han ikke stilte til gjenvalg. Han var medlem av Stortingets forbruker- og administrasjonskomité 1983–1985, nestleder i Stortingets justiskomité 1985–1989 og medlem av Stortingets finanskomité 1989–1997.


== Referanser ==


== Eksterne lenker ==
(no) Harald Ellefsen hos Stortinget 
(no) Harald Ellefsen hos Norsk senter for forskningsdata
Karin Lian

Karin Lian (født 12. mars 1942 i Hillestad i Vestfold) er en tidligere, norsk politiker (Ap).
Hun vokste opp på småbruket Hallingsrud i Hillestad. Etter realskolen og handelsskolen var hun kontorist ved AS Stilmønster i Tønsberg 1959–1960, assistent ved Sem trygdekontor 1960–1963, kontorist ved Andebu kommunekasse 1975–1980 og ekspeditør ved Andebu postkontor 1982–1985. Lian er bosatt i Andebu.Lian var medlem av Vestfold fylkesting 1980–1985, medlem av fylkesskolestyret 1980–1983 og medlem av fylkesutvalget 1984–1985. Etter å ha vært vararepresentant 1977–1985, var hun fast innvalgt på Stortinget fra Vestfold 1985–1997. Hun var medlem av Stortingets landbrukskomité 1985–1989, Stortingets forbruker- og administrasjonskomité 1989–1993 og Stortingets familie-, kultur- og administrasjonskomité 1993–1997. Lian var 1. vararepresentant til Stortinget 1997–2001, og møtte fast for statsråd Jørgen Kosmo og satt i Stortingets sosialkomité 2000–2001. Lian har ledet Andebu Arbeiderparti og Vestfold Arbeiderpartis kvinneutvalg.Etter tiden på Stortinget har Lian blant annet ivret for frivillighetssentralen i Andebu.


== Referanser ==


== Eksterne lenker ==
(no) Karin Lian hos Stortinget 
(no) Karin Lian hos Norsk senter for forskningsdata
Eva Lian

Eva Lian (født 5. september 1956 i Hof, Vestfold) er en norsk politiker (Sp). Hun ble innvalgt på Stortinget fra Vestfold i 1993.
Lian var ordfører i Ramnes i 1987–1991 og 1991–1993.


== Regjering ==
21. oktober 1997–31. desember 1997 Politisk rådgiver Kommunal- og arbeidsdepartementet, kommunalsaker
1. januar 1998–16. mars 1999 Politisk rådgiver Kommunal- og regionaldepartementet
16. mars 1999–12. mai 1999 Politisk rådgiver Kommunal- og regionaldepartementet


== Stortingskomitéer ==
1993–1997 medlem i Kommunalkomitéen
1993–1997 varamedlem i Valgkomitéen


== Eksterne lenker ==
(no) Eva Lian hos Stortinget 
(no) Eva Lian hos Norsk senter for forskningsdata
Arild Lund

Arild Lund (født 4. mars 1940 i Tjølling, Vestfold) er en norsk politiker som representerer Høyre. 
Lund var varaordfører i Tjølling i 1971–1975 og ordfører 1980–1983, 1984–1987 samt den første ordføreren  i storkommunen Larvik 1988–1991. Han var medlem av Tjølling kommunestyre 1967–1971, og stortingsrepresentant for Vestfold 1993-1997.
Han er sønn av driftsingeniør Thomas Lund og Dagny Tvedten. 


== Stortingsrepresentant ==
Lund ble innvalgt som femte representant fra Vestfold i stortingsperioden 1993–1997.
Han var medlem av Kommunalkomitéen fra 21. oktober 1993 til 30. september 1997. Deretter var han medlem av Stortingets valgkomité fra 30. september 1997 til 11. oktober 1997.


== Bibliografi ==
Lund, Arild: Larvik, liv og landskap (Dreyer, Stavanger, 1992. Oversatt til engelsk samme år, på samme forlag)


== Eksterne lenker ==
(no) Arild Lund hos Stortinget 
(no) Arild Lund hos Norsk senter for forskningsdata
Oscar D. Hillgaar

Oscar Douglas Hillgaar (født 8. november 1945 i Tvedestrand, Aust-Agder) er en norsk politiker (Ap). Han ble innvalgt på Stortinget fra Vestfold i 1989 for Fremskrittspartiet. Han var uavhengig representant fra 22. april 1994, og har senere, ved kommunevalget i 2003, blitt valgt inn i Sandefjord bystyre som representant for Arbeiderpartiet.
Hillgaar var varaordfører i Sandefjord i 1987–1989. 


== Stortingskomitéer ==
1993 – 1997 medlem i Energi- og miljøkomitéen
1993 – 1997 varamedlem i Den utvidede utenrikskomitéen
1989 – 1993 varamedlem i Den forberedende fullmaktskomitéen
1989 – 1993 medlem i Landbrukskomitéen


== Eksterne lenker ==
(no) Oscar D. Hillgaar hos Stortinget 
(no) Oscar D. Hillgaar hos Norsk senter for forskningsdata
Edvard Grimstad

For folkeminnesamleren Edvard Grimstad, se Edvard Grimstad (folkeminnesamler)Edvard Grimstad (født 29. mars 1933 i Råde, Østfold, død 3. april 2014 i Oslo) var en norsk fylkesmann og politiker (Sp).
Han ble innvalgt på Stortinget fra Østfold i 1989.
Grimstad var ordfører i Råde i 1975–1976 og varaordfører i 1979–1983. Han var fylkesmann i Østfold fra 1998 til 2003.


== Stortingets presidentskap ==
11. oktober 1993–30. september 1997 visepresident i Stortinget


== Stortingskomitéer ==
1993–1997 medlem i Kontroll- og konstitusjonskomitéen
1993–1997 Stortingets visepresident i Den utvidede utenrikskomitéen
1993–1997 nestleder i Valgkomitéen
1993–1997 sekretær i Fullmaktskomitéen
1989–1993 medlem i Justiskomitéen
1989–1993 varamedlem i Kontrollkomitéen
1989–1993 medlem i Forsvarskomitéen
1989–1993 medlem i Den utvidede utenriks- og konstitusjonskomitéen


== Referanser ==


== Eksterne lenker ==
(no) Edvard Grimstad hos Stortinget 
(no) Edvard Grimstad hos Norsk senter for forskningsdata
Connie Booth

Constance «Connie» Booth (født 31. januar 1944 i Indianapolis i Indiana) er en amerikansk manusforfatter og skuespiller, mest kjent for sine opptredener på britisk TV sammen med sin tidligere ektemann John Cleese.


== Liv og virke ==


=== Bakgrunn ===
Connie Booths far var bankmann ved Wall Street, og moren var skuespillerinne. De flyttet til New York etter at Connie var født.


=== Karriere ===
Connie Booth gjorde sin første opptreden på britisk TV i 1968. Etter dette opptrådte hun jevnlig i Monty Python's Flying Circus. Hun opptrådte også i filmen Monty Python og ridderne av det runde bord som damen som ble anklaget for å være en heks. Hun var medforfatter og skuespiller i TV-serien Hotell i særklasse (1975—79) som husholdersken «Polly».
I tillegg til dette var hun også med i en kortfilm kalt Romance with a Double Bass, tilrettelagt av Cleese fra en novelle av Anton Tsjekhov.
Booth og Cleese var gift fra 20. februar 1968 til 1978, da deres ekteskap endte i skilsmisse. De har et barn sammen, Cynthia Cleese (født 1971), fra deres tiårige ekteskap.
Connie Booth hadde gjesteopptredener i britisk TV og hennes egenskap til å slå over på amerikansk aksent viste seg å være nyttig i flere sammenhenger, inklusiv som «Mrs Errol» i en BBC-tilretteleggelse av Little Lord Fauntleroy og som «Miss March» i en dramatisering av Edith Wharton's «The Buccaneers».
Booth avsluttet sin skuespillerkarriere i 1995 og praktiserte senere som psykoterapeut i London. Hun er gift med John Lahr, sønn av Bert Lahr som spilte den feige «Lion» i filmen Trollmannen fra Oz fra 1939.


== Referanser ==


== Eksterne lenker ==
(en) Connie Booth – kategori av bilder, video eller lyd på Commons 
(en) Connie Booth på Internet Movie Database 
(sv) Connie Booth i Svensk Filmdatabas 
(da) Connie Booth på Filmdatabasen 
(fr) Connie Booth på Allociné 
(en) Connie Booth på AllMovie 
(en) Connie Booth hos Rotten Tomatoes 
(en) Connie Booth hos The Movie Database 
(en) Connie Booth på Discogs 
(en) Connie Booth på MusicBrainz 
Booth på BBC Comedy Guide Arkivert 24. juni 2006 hos Wayback Machine.
Jens Marcussen

Må ikke forveksles med farfaren Jens Marcussen (1860–1935).Jens Marcussen (født 20. mai 1926 i Dypvåg i Aust-Agder, død 29. januar 2007 samme sted) var en norsk skipsreder og politiker (FrP) som var stortingsrepresentant i periodene 1981–1985 og 1989–1993.


== Familie og yrke ==
Han var sønn av skipsreder Bertrand Marcussen og hustru Maria Tovsen på Østre Askerøy i Dypvåg herred. Farsslekten hadde sterke politiske interesser; faren var varaordfører i Dypvåg, og farfaren Jens Marcussen var ordfører og stortingsmann. Han giftet seg i 1951 med Marta Margarita «Martita» Christophersen. De fikk tre barn.Han gikk Oslo handelsgymnasium og deretter befalskurs. Han hadde også et opphold i England, hvor han arbeidet som kontorist. Han begynte i 1952 ved farens rederikontor på Askerøy, og overtok hele rederiet i 1958.


== Politisk arbeid ==
Marcussen ble første gang innvalgt i Dypvåg kommunestyre på Høyres liste i 1951, og satt frem til kommunesammenslåingen med Tvedestrand og Holt i 1960, deretter som medlem av Tvedestrand kommunestyre og formannskap frem til 1975. Han var både Tvedestrands ordfører og Aust-Agders fylkesvaraordfører 1968–1971. Marcussen var formann i Dypvåg Høyre og senere i Tvedestrand Høyre; i 1972 ble han formann i Aust-Agder Høyre.Etter misnøye med nominasjonene i 1975 trakk han seg som fylkesformann i Høyre og meldte overgang til Fremskrittspartiet, hvor han allerede i 1976 ble første viseformann, redaktør i partiavisen Fremskritt og sekretær for stortingsgruppen. I 1978 stilte han som formannskandidat i Fremskrittspartiet, men tapte for Carl I. Hagen, som han likevel kom til å samarbeide tett med. Marcussen ble stortingsrepresentant for Rogaland i 1981, og satt i Stortingets landbrukskomité, men ble ikke gjenvalgt i 1985. I perioden 1989–1993 var han tilbake på Stortinget som representant for Aust-Agder, og ledet Stortingets sjøfarts- og fiskerikomité.Etter tiden på Stortinget satt han i representantskapet for Norges Bank 1994–2001.


== Referanser ==


== Eksterne lenker ==
(no) Jens Marcussen hos Stortinget 
(no) Jens Marcussen hos Norsk senter for forskningsdata
Helga Haugen

Helga Haugen (født 1932) er en norsk tidligere politiker (KrF). Hun var stortingsrepresentant fra Aust-Agder fra 1985 til 1993.
Haugen ble født i Bamble i Telemark, og jobbet som ung voksen som barnearbeider i Norsk Luthersk Misjonssamband. Etter å vært hjemmeværende med barn noen år tok hun lærerutdanning, og arbeidet deretter ved Grimstad barneskole.Innenfor lokalpolitikken satt hun først i Fjære kommunestyre i åtte år, før hun deretter satt ti år i Grimstad kommunestyre, der hun også var i formannskapet. Haugen ble vararepresentant på Stortinget i 1981, før hun fikk fast plass i 1985. Hun  ble på Stortinget i to perioder, der hun satt i Energi- og industrikomitéen.Helga Haugen ble æresmedlem i Aust-Agder KrF i 2008.


== Stortingskomitéer ==
1989 – 1993 medlem i Den forberedende fullmaktskomitéen
1989 – 1993 medlem i Energi- og industrikomitéen
1989 – 1993 varamedlem i Valgkomitéen
1989 – 1993 medlem i Fullmaktskomitéen
1985 – 1989 medlem i Energi- og industrikomitéen
1985 – 1989 varamedlem i Den utvidede utenriks- og konstitusjonskomitéen


== Referanser ==


== Eksterne lenker ==
(no) Helga Haugen hos Stortinget 
(no) Helga Haugen hos Norsk senter for forskningsdata
Sigurd Verdal

Sigurd Verdal (født 4. juni 1927 i Eiken, Vest-Agder, død 27. august 2010) var en norsk lærer og politiker (Ap).Han ble innvalgt på Stortinget fra Vest-Agder i 1981 og satt på Tinget i tre perioder fram til 1993. Han var vararepresentant i periodene 1973 – 1977 og  1977 – 1981. Han var også aktiv kommunepolitiker og fylkespolitiker. Etter endt stortingskarriere var Verdal leder av Omsetningsrådet fra 1992 til 2000. Landbrukspolitikken var en av hans hjertesaker i det politiske liv - han satt i landbrukskomiteen og tjenestegjorde i verv under Landbruksdepartementet i til sammen 20 år.
I barndommen flyttet han fem år gammel til gården Verdal i Eiken, og i 1940 meldte han seg inn i Eiken AUL. Verdal tok artium ved Sørlandets gymnas og realskole i Kvinesdal 1949 og lærereksamen ved Kristiansand Lærerskole i 1953.I voksen alder etablerte han seg med familie i Byremo i nabokommunen Audnedal, der han først arbeidet som lærer fra 1953 til 1968, deretter som skolesjef fra 1969 til 1981.  Han var formann i Grindheim IL, styremedlem og formann i Vest-Agder skikrets, styremedlem i Norges Skiforbund, styremedlem i Vest-Agder idrettskrets, formann i Rådet for Hold skjærgården ren og styreformann for Løvebakken mållag. Han var oppmann for Sesilåmi frå starten i 1975. 
Han ble tildelt Kongens fortjenstmedalje i 1998. På årsmøtet i Vest-Agder Arbeiderparti 2010 fikk han diplom av Jens Stoltenberg for 70 års medlemskap i Arbeiderpartiet.


== Referanser ==


== Eksterne lenker ==
(no) Sigurd Verdal hos Stortinget 
(no) Sigurd Verdal hos Norsk senter for forskningsdata